ระเบียบสภามหาวิทยาลัยราชภัฏสวนสุนันทาระเบียบสภามหาวิทยาลัยราชภัฏสวนสุนันทาว่าด้วยการพัสดุที่จัดซื้อจัดจ้างจากเงินรายได้ของมหาวิทยาลัยพ.ศ. ๒๕๕๒[๑] เพื่อให้การบริหารการพัสดุที่จัดซื้อจัดจ้างจากเงินรายได้ของมหาวิทยาลัยราชภัฏสวนสุนันทาเป็นไปด้วยความเรียบร้อยประหยัด โปร่งใส เป็นธรรม มีความคล่องตัวยิ่งขึ้นจึงเห็นสมควรกำหนดหลักเกณฑ์การบริหารการพัสดุของมหาวิทยาลัยราชภัฏสวนสุนันทาให้มีความเหมาะสมรัดกุม และมีประสิทธิภาพอาศัยอำนาจตามความในมาตรา๑๘ (๑๒) แห่งพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมติสภามหาวิทยาลัยราชภัฏสวนสุนันทา ในคราวประชุมครั้งที่ ๓/๒๕๕๒เมื่อวันที่ ๒๕ มีนาคม ๒๕๕๒ จึงวางระเบียบไว้ ดังนี้ข้อ๑ ระเบียบนี้เรียกว่า ระเบียบสภามหาวิทยาลัยราชภัฏสวนสุนันทาว่าด้วยการพัสดุที่จัดซื้อจัดจ้างจากเงินรายได้ของมหาวิทยาลัย พ.ศ. ๒๕๕๒ข้อ๒ระเบียบนี้ใช้บังคับตั้งแต่วันถัดจากวันประกาศเป็นต้นไปข้อ๓ บรรดาระเบียบ ข้อบังคับ ประกาศหรือคำสั่งอื่นใดซึ่งขัดแย้งกับระเบียบนี้ให้ใช้ระเบียบนี้แทนการใดที่ไม่ได้กำหนดไว้ในระเบียบนี้ให้นำระเบียบสำนักนายกรัฐมนตรีว่าด้วยการพัสดุมาใช้บังคับโดยอนุโลมข้อ๔ระเบียบนี้ให้ใช้บังคับแก่หน่วยงานของมหาวิทยาลัยซึ่งดำเนินการเกี่ยวกับการพัสดุโดยใช้เงินรายได้ของมหาวิทยาลัยข้อ๕ ในระเบียบนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่า อธิการบดีมหาวิทยาลัยราชภัฏสวนสุนันทาหน่วยงาน หมายความว่า สำนักงานอธิการบดี คณะ สำนักสถาบัน วิทยาลัย ศูนย์หรือส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่าคณะที่จัดตั้งขึ้นตามกฎกระทรวงและให้หมายความรวมถึงหน่วยงานที่จัดตั้งขึ้นภายในกำกับของมหาวิทยาลัยและโครงการที่จัดตั้งขึ้นเพื่อหารายได้ด้วยหัวหน้าเจ้าหน้าที่พัสดุ หมายความว่าหัวหน้าเจ้าหน้าที่พัสดุของมหาวิทยาลัย ซึ่งปฏิบัติงานในสายงานที่เกี่ยวกับพัสดุและให้หมายรวมถึงบุคคลซึ่งได้รับแต่งตั้งจากอธิการบดีให้ปฏิบัติหน้าที่เช่นเดียวกับหัวหน้าเจ้าหน้าที่พัสดุด้วยในกรณีที่หน่วยงานนั้นไม่มีผู้ปฏิบัติงานด้านพัสดุเจ้าหน้าที่พัสดุ หมายความว่าเจ้าหน้าที่พัสดุของมหาวิทยาลัยที่มีหน้าที่เกี่ยวกับการพัสดุหรือผู้ที่ได้รับแต่งตั้งจากอธิการบดีให้มีหน้าที่หรือปฏิบัติงานเกี่ยวกับการพัสดุตามระเบียบนี้การพัสดุ หมายความว่า การซื้อ การจ้าง การจัดทำเองการจ้างที่ปรึกษา การจ้างออกแบบ การจ้างควบคุมงาน การแลกเปลี่ยน การประกัน การเช่าการเช่าซื้อ การควบคุม การจำหน่ายและการดำเนินการอื่นใดที่กำหนดไว้ในระเบียบนี้พัสดุ หมายความว่า วัสดุ ครุภัณฑ์ที่ดินและสิ่งก่อสร้างการเช่า หมายความถึงการเช่าและการเช่าช่วงตามประมวลกฎหมายแพ่งและพาณิชย์การประกัน หมายความว่าการประกันตามประมวลกฎหมายแพ่งและพาณิชย์ระเบียบพัสดุของราชการ หมายความว่าระเบียบสำนักนายกรัฐมนตรี ว่าด้วยการพัสดุ พ.ศ. ๒๕๓๕ และที่แก้ไขเพิ่มเติมเงินรายได้ หมายความว่า เงินรายได้ทุกประเภทของมหาวิทยาลัยที่ไม่ใช่เงินรายได้จากเงินงบประมาณแผ่นดินหมวด ๑บททั่วไป ข้อ๖ให้อธิการบดีรักษาการตามระเบียบนี้และมีอำนาจในการออกประกาศหรือคำสั่งเพื่อประโยชน์ในการปฏิบัติตามระเบียบนี้กรณีมีปัญหาในการปฏิบัติตามระเบียบนี้ให้อธิการบดีมีอำนาจวินิจฉัยหรือการตีความและให้ถือเป็นที่สุดข้อ๗ผู้ปฏิบัติหน้าที่ตามระเบียบนี้หากกระทำโดยจงใจหรือประมาทเลินเล่อหรือกระทำการโดยมีเจตนาทุจริตหรือกระทำการโดยปราศจากอำนาจหรือนอกเหนืออำนาจหน้าที่รวมทั้งมีพฤติกรรมที่ส่อให้มีการสมยอมกันในการเสนอราคาหรือเสนองานให้มีการขัดขวางการแข่งขันราคาอย่างเป็นธรรมถือว่าผู้นั้นกระทำผิดวินัยตามข้อกำหนดของระเบียบพัสดุของราชการหมวด ๒การซื้อและการจ้าง ข้อ๘ การซื้อหรือการจ้างกระทำได้ ๕วิธีคือ(๑)วิธีตกลงราคา(๒)วิธีสอบราคา(๓)วิธีประกวดราคา(๔)วิธีพิเศษ(๕)วิธีกรณีพิเศษข้อ๙การซื้อหรือการจ้างครั้งหนึ่งซึ่งมีราคาไม่เกิน ๓๐๐,๐๐๐ บาทให้ใช้วิธีตกลงราคาในกรณีที่มีความจำเป็นและเร่งด่วนที่เกิดขึ้นโดยมิได้คาดหมายไว้ก่อนหากไม่ดำเนินการจะเกิดความเสียหายแก่ทางราชการและไม่อาจดำเนินการไปตามปกติได้ทันให้เจ้าหน้าที่พัสดุหรือเจ้าหน้าที่ผู้รับผิดชอบในการปฏิบัติราชการนั้นดำเนินการไปก่อนในวงเงินไม่เกิน๕๐,๐๐๐ บาท แล้วรีบขอความเห็นชอบต่อผู้มีอำนาจอนุมัติเป็นลายลักษณ์อักษรเมื่อผู้มีอำนาจอนุมัติแล้วให้ถือว่ารายงานดังกล่าวเป็นหลักฐานการตรวจรับแล้วโดยอนุโลมข้อ๑๐ การซื้อหรือการจ้างครั้งหนึ่งซึ่งมีราคาเกิน๓๐๐,๐๐๐ บาท แต่ไม่เกิน ๓,๐๐๐,๐๐๐บาท ให้ใช้วิธีสอบราคา หรือวิธีพิเศษข้อ๑๑การซื้อหรือการจ้างครั้งหนึ่งซึ่งมีราคาเกิน ๓,๐๐๐,๐๐๐ บาท ให้ใช้วิธีประกวดราคา หรือวิธีพิเศษข้อ๑๒ การซื้อหรือการจ้างโดยวิธีพิเศษได้แก่ การซื้อหรือการจ้างครั้งหนึ่งซึ่งมีราคาเกิน ๓๐๐,๐๐๐ บาทให้กระทำได้เฉพาะกรณีหนึ่งกรณีใดตามที่กำหนดไว้ในข้อ ๓๑ข้อ๑๓ วิธีกรณีพิเศษ ได้แก่การซื้อหรือการจ้างส่วนราชการหน่วยงานตามกฎหมายว่าด้วยระเบียบบริหารงานราชการส่วนท้องถิ่นหรือหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจองค์การมหาชน หรือหน่วยงานที่เรียกชื่ออย่างอื่นที่รัฐบาลถือหุ้นเกินกว่ากึ่งหนึ่งข้อ๑๔ นอกจากที่ระบุไว้ในข้อ ๙ วรรคสองการซื้อหรือการจ้าง ให้ดำเนินการดังต่อไปนี้(๑)ให้เจ้าหน้าที่พัสดุ จัดทำรายงานขอซื้อหรือขอจ้างเสนออธิการบดีหรือหัวหน้าหน่วยงานตามแบบที่มหาวิทยาลัยกำหนดโดยระบุเหตุผลและความจำเป็นที่ต้องซื้อหรือจ้าง รายละเอียดพัสดุหรืองานที่ต้องจ้างรายละเอียดของที่ดิน หรือสิ่งก่อสร้างและราคาประเมินที่ดินหรือสิ่งก่อสร้างวงเงินที่จะซื้อหรือจะจ้าง กำหนดเวลาที่ต้องการใช้หรือให้งานนั้นแล้วเสร็จ วิธีการซื้อหรือจ้างและเหตุผลที่ต้องซื้อหรือจ้างโดยวิธีนั้น ๆ รวมทั้งข้อเสนออื่น ๆ เช่นการขออนุมัติแต่งตั้งคณะกรรมการต่าง ๆ ที่จำเป็นในการซื้อหรือการจ้างนั้น เป็นต้น(๒)การซื้อหรือการจ้างแต่ละครั้ง ให้อธิการบดีแต่งตั้งคณะกรรมการขึ้นเพื่อปฏิบัติตามระเบียบนี้พร้อมกับกำหนดระยะเวลาในการดำเนินการของคณะกรรมการ แล้วแต่กรณี ดังนี้ก.คณะกรรมการเปิดซองสอบราคาข.คณะกรรมการรับและเปิดซองประกวดราคาค.คณะกรรมการพิจารณาผลการประกวดราคาง.คณะกรรมการจัดซื้อโดยวิธีพิเศษจ.คณะกรรมการจัดจ้างโดยวิธีพิเศษฉ.คณะกรรมการตรวจรับพัสดุช.คณะกรรมการตรวจการจ้างสำหรับการซื้อหรือการจ้างในวงเงินไม่เกิน๑๐๐,๐๐๐ บาทจะแต่งตั้งเจ้าหน้าที่ไม่น้อยกว่าสองคนเป็นผู้ตรวจรับพัสดุหรืองานจ้างนั้นโดยให้ปฏิบัติหน้าที่เช่นเดียวกับคณะกรรมการตรวจรับพัสดุ หรือคณะกรรมการตรวจการจ้างก็ได้(๓)เมื่อได้รับอนุมัติให้ซื้อหรือจ้างจากผู้เสนอราคารายใดแล้วให้ทำสัญญาตามหลักเกณฑ์และวิธีการตามที่มหาวิทยาลัยกำหนดการทำสัญญารายใดที่จำเป็นต้องมีข้อความหรือรายการแตกต่างไปจากตัวอย่างสัญญาที่มหาวิทยาลัยกำหนดและไม่ทำให้มหาวิทยาลัยเสียเปรียบให้กระทำได้เว้นแต่หัวหน้าหน่วยงานนั้นเห็นว่าจะมีปัญหาในทางเสียเปรียบหรือไม่รัดกุมพอให้ดำเนินการเพื่อขอความเห็นชอบจากอธิการบดีก่อนในกรณีต่อไปนี้จะทำข้อตกลงเป็นหนังสือไว้ต่อกันก็ได้ก.การซื้อ การจ้างหรือการแลกเปลี่ยนโดยวิธีตกลงราคาข.การซื้อหรือการจ้างที่คู่สัญญาสามารถส่งมอบพัสดุหรืองานได้ครบถ้วนภายใน๕ วันทำการนับแต่วันถัดจากวันทำข้อตกลงเป็นหนังสือค.การซื้อหรือการจ้างโดยวิธีกรณีพิเศษ หรือวิธีพิเศษง.พัสดุที่ใช้เกี่ยวกับการวิจัย หรือผู้ชำนาญการหรือผู้ทรงคุณวุฒิใช้โดยเฉพาะหรือที่เกี่ยวกับการรักษาพยาบาล ทั้งนี้ ยกเว้นการซื้อยาจ.การเช่า ซึ่งผู้เช่าไม่ต้องเสียเงินอื่นใดนอกจากค่าเช่าการซื้อหรือการจ้างในกรณีเร่งด่วนหรือจำเป็นซึ่งใช้วิธีตกลงราคาและไม่อาจขออนุมัติได้ก่อนและไม่ใช่การซื้อหรือการจ้างตามข้อ ๙วรรคสอง ให้เจ้าหน้าที่พัสดุดำเนินการไปก่อนแล้วรีบรายงานขอความเห็นชอบจากอธิการบดีและเมื่ออธิการบดีให้ความเห็นชอบแล้วให้ถือว่ารายงานดังกล่าวเป็นหลักฐานการตรวจรับโดยอนุโลม(๔)เมื่อมีการส่งมอบพัสดุ หรือส่งมอบงานจ้าง ให้มีการตรวจรับพัสดุหรือตรวจการจ้างแล้วแต่กรณีข้อ๑๕ ในกรณีที่มีเหตุอันควรที่จะทำครุภัณฑ์และสิ่งก่อสร้างเองให้อธิการบดีพิจารณาอนุมัติให้ดำเนินการได้ โดยคำนึงถึงคุณภาพ ราคาและประโยชน์ที่มหาวิทยาลัยได้รับเป็นสำคัญ เมื่อได้จัดทำเองแล้วเสร็จให้ลงบัญชีหรือทะเบียนเพื่อควบคุมพัสดุ แล้วแต่กรณีข้อ๑๖ ภายใต้บังคับของข้อ ๑๘ คณะกรรมการซึ่งดำเนินการตามระเบียบนี้ให้ตัดสินโดยมติเสียงข้างมาก ส่วนกรรมการที่มีความเห็นแย้งก็ให้บันทึกความเห็นแย้งไว้ในรายงานการดำเนินการ ในกรณีที่มีคะแนนเสียงเท่ากันให้ประธานคณะกรรมการเป็นผู้ออกเสียงชี้ขาดข้อ๑๗คณะกรรมการซึ่งดำเนินการตามระเบียบนี้ประกอบด้วยประธานกรรมการหนึ่งคน และคณะกรรมการอื่นอย่างน้อยสองคนแต่ไม่เกินห้าคน และในกรณีที่ความจำเป็น ซึ่งต้องอาศัยผู้มีความชำนาญหรือเทคนิคเฉพาะให้แต่งตั้งผู้มีความชำนาญหรือผู้เชี่ยวชาญในเทคนิคเฉพาะนั้นเป็นกรรมการในการดำเนินการตามระเบียบนี้ด้วยข้อ๑๘ ในการซื้อหรือจ้างครั้งเดียวกันห้ามมิให้ผู้ที่เป็นกรรมการรับและเปิดซองประกวดราคาเป็นกรรมการพิจารณาผลการประกวดราคาและห้ามแต่งตั้งผู้ที่เป็นกรรมการเปิดซองสอบราคาหรือกรรมการพิจารณาผลการประกวดราคาเป็นกรรมการตรวจรับพัสดุข้อ๑๙ ในการซื้อหรือการจ้างทำพัสดุที่มีเทคนิคพิเศษและจำเป็นต้องใช้ผู้เชี่ยวชาญในการพิจารณาเป็นการเฉพาะรายให้อธิการบดีมีดุลพินิจที่จะว่าจ้างที่ปรึกษา มาให้ความเห็นประกอบการพิจารณาในการจัดซื้อจัดจ้างในขั้นตอนใดขั้นตอนหนึ่งตามความจำเป็นเหมาะสมหมวด ๓วิธีตกลงราคา ข้อ๒๐ การซื้อหรือการจ้างโดยวิธีตกลงราคาให้เจ้าหน้าที่พัสดุติดต่อและตกลงราคากับผู้ขาย หรือผู้รับจ้างโดยตรงแล้วให้หัวหน้าเจ้าหน้าที่พัสดุจัดซื้อจัดจ้างได้ภายในวงเงินที่ได้รับอนุมัติจากอธิการบดีตามข้อ ๙หมวด ๔วิธีสอบราคา ข้อ๒๑ การสอบราคาให้เจ้าหน้าที่พัสดุดำเนินการจัดทำเอกสารสอบราคา โดยให้มีรายการต่อไปนี้(๑)คุณลักษณะของพัสดุที่ต้องการซื้อ และจำนวนที่ต้องการหรือแบบรูปรายการละเอียดและปริมาณงานที่ต้องการจ้างคุณสมบัติของผู้เข้าเสนอราคาซึ่งจะต้องมีอาชีพขาย หรือรับจ้างตาม (๑) โดยตรงโดยให้ผู้เสนอราคาแสดงหลักฐานดังกล่าวด้วย(๒)ในกรณีจำเป็นต้องดูสถานที่ หรือชี้แจงรายละเอียดเพิ่มเติมประกอบตาม (๑)ให้กำหนดสถานที่ วัน เวลา ที่นัดหมายไว้ด้วย(๓)ในกรณีจำเป็น ให้ระบุผู้เข้าเสนอราคาต้องส่งตัวอย่าง แคตตาล็อกหรือแบบรูปรายการละเอียดไปพร้อมกับใบเสนอราคา(๔)ถ้าจำเป็นต้องมีการตรวจทดลองให้กำหนดจำนวนตัวอย่างให้พอแก่การตรวจทดลองและเหลือไว้สำหรับการทำสัญญาด้วย ทั้งนี้ให้มีข้อกำหนดไว้ด้วยว่ามหาวิทยาลัยไม่รับผิดชอบใด ๆ กับความเสียหายใด ๆและค่าใช้จ่ายที่เกี่ยวข้อง อันเกิดจากการทดลองด้วยตัวอย่างนั้น(๕)กำหนดระยะเวลายืนราคาให้เป็นไปตามประกาศของมหาวิทยาลัยและมีเงื่อนไขด้วยว่าซองเสนอราคาที่ยื่นต่อทางมหาวิทยาลัยและลงทะเบียนรับซองแล้วจะถอนคืนมิได้(๖)ข้อกำหนดให้ผู้เข้าเสนอราคา เสนอราคารวมทั้งสิ้น และราคาต่อหน่วยหรือรายการ(ถ้าทำได้) พร้อมทั้งระบุหลักเกณฑ์โดยชัดเจนว่า จะพิจารณาราคารวมหรือราคาต่อหน่วยหรือต่อรายการในกรณีที่ไม่ได้กำหนดไว้ในเอกสารสอบราคาให้พิจารณาราคารวมเท่านั้น(๗)แบบใบเสนอราคา ให้กำหนดไว้ด้วยว่า ในการเสนอราคาให้ลงราคารวมทั้งสิ้นเป็นตัวเลขและต้องมีตัวหนังสือกำกับถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ และหากตัวหนังสือมีความผิดพลาดให้ถือว่าใบเสนอราคานั้นไม่ถูกต้องตามข้อกำหนดที่กำหนดไว้ในการสอบราคาจ้างก่อสร้างให้กำหนดแบบบัญชีรายการก่อสร้างตามความเหมาะสมของลักษณะและประเภทของงานเพื่อให้ผู้เข้าเสนอราคา กรอกปริมาณวัสดุและราคาด้วย(๘)สถานที่ติดต่อเกี่ยวกับแบบรูปรายการละเอียดในกรณีที่มีการขายให้ระบุราคาขายไว้ด้วย(๙)กำหนดสถานที่ส่งมอบพัสดุ และวันส่งมอบโดยประมาณ (สำหรับการซื้อ)หรือกำหนดวันที่จะเริ่มทำงาน และวันแล้วเสร็จโดยประมาณ (สำหรับการจ้าง)(๑๐)กำหนด วัน เวลา และสถานที่ เปิดซองสอบราคา(๑๑)ข้อกำหนดให้ผู้เสนอราคาผนึกซองราคา(๑๒)กำหนดเงื่อนไขในการสงวนสิทธิ์ที่จะถือว่าผู้ที่ไม่ไปทำสัญญาหรือข้อตกลงกับทางมหาวิทยาลัยเป็นผู้ทิ้งงาน(๑๓)ข้อกำหนดว่าผู้เสนอราคาที่ได้รับการคัดเลือกให้ไปทำสัญญาจะต้องวางหลักประกันสัญญาตามชนิด และอัตราตามสัญญาที่กำหนด(๑๔)การแบ่งงวดงาน การจ่ายเงิน เงื่อนไขการจ่ายเงินล่วงหน้า (ถ้ามี) และอัตราค่าปรับ(๑๕)ข้อสงวนสิทธิ์ว่าหน่วยงานจะไม่พิจารณาผู้เสนอราคาที่เป็นผู้ทิ้งงานของทางมหาวิทยาลัยและมหาวิทยาลัยทรงไว้ซึ่งสิทธิ์ที่จะงดซื้อหรือจ้างหรือเลือกซื้อหรือจ้าง โดยไม่จำต้องซื้อหรือจ้างจากผู้เสนอราคาต่ำสุดเสมอไปรวมทั้งจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการขัดขวางการแข่งขันราคาอย่างเป็นธรรมข้อ๒๒ให้เจ้าหน้าที่พัสดุดำเนินการส่งประกาศเผยแพร่การสอบราคา ก่อนวันเปิดซองสอบราคาไม่น้อยกว่า ๑๐ วันผู้เสนอราคายื่นซองเสนอราคาต่อมหาวิทยาลัยก่อนวันเปิดซองโดยปิดผนึกซองให้เจ้าหน้าที่ผู้รับซองจากผู้เสนอราคาออกใบรับให้แก่ผู้เสนอราคาให้หัวหน้าเจ้าหน้าที่พัสดุนำซองที่ปิดผนึกของผู้เสนอราคาต่อมหาวิทยาลัยส่งให้แก่ประธานคณะกรรมการเปิดซองสอบราคาพร้อมทั้งรายงานผลการรับซองข้อ๒๓คณะกรรมการเปิดซองสอบราคาดำเนินการเปิดซองสอบราคาตามวัน เวลา และสถานที่ตามที่มหาวิทยาลัยหรือหน่วยงานประกาศไว้ และการเปิดซองต้องกระทำโดยเปิดเผยการคัดเลือกผู้เสนอราคานั้นให้พิจารณาจากคุณภาพ คุณสมบัติ ราคาและประโยชน์ของมหาวิทยาลัยเป็นสำคัญให้คณะกรรมการเปิดซองสอบราคาแจ้งผลการพิจารณาและความเห็นพร้อมด้วยเหตุผลในการคัดเลือกรวมทั้งเอกสารที่ได้รับ ต่ออธิการบดีภายในเวลา ๑๐ วัน นับแต่วันเปิดซองข้อ๒๔ในกรณีที่ผู้ยื่นซองสอบราคาเสนอราคาเกินกว่าวงเงินที่ได้รับอนุมัติคณะกรรมการเปิดซองมีดุลพินิจในการต่อรองราคาให้ได้ในราคาที่ได้รับอนุมัติหากการต่อรองตามวรรคแรกไม่เป็นผลคณะกรรมการอาจยกเลิกหรือเสนอให้มีการจัดซื้อจัดจ้างด้วยวิธีอื่นตามที่เห็นสมควรหรือเสนอให้ลดรายการ ลดจำนวนหรือเนื้องานหรือขอเงินเพิ่มเติมต่ออธิการบดี ทั้งนี้การขอเงินเพิ่มต้องไม่ทำให้วิธีการดำเนินการจัดซื้อจัดจ้างเปลี่ยนแปลงข้อ๒๕ในกรณีที่มีการเสนอราคาและมีเหตุอันควรสงสัยว่าผู้เสนอราคาหรือเสนองานจ้างรายใดหรือหลายรายมีการกระทำอันเป็นการขัดขวางการแข่งขันราคาอย่างเป็นธรรม ให้คณะกรรมการเปิดซองสอบราคาตัดสิทธิผู้เสนอราคารายนั้นและเสนออธิการบดีเพื่อจัดซื้อ หรือจ้างด้วยวิธีอื่นตามที่เห็นสมควรหมวด ๕วิธีประกวดราคา ข้อ๒๖ ให้เจ้าหน้าที่พัสดุจัดทำเอกสารประกวดราคาเพื่อเผยแพร่โดยเปิดเผยทางสื่อสารมวลชนหรือสมาคมวิชาชีพที่เกี่ยวข้อง เพื่อให้ผู้ให้บริการสามารถทราบข้อมูลได้มากที่สุดเท่าที่จะมากได้ก่อนวันเปิดซองไม่น้อยกว่า ๒๐ วัน โดยมีสาระสำคัญของประกาศ ดังนี้(๑)รายการพัสดุที่ต้องการซื้อหรืองานที่ต้องการจ้าง(๒)คุณสมบัติของผู้มีสิทธิเข้าประกวดราคา(๓)กำหนดวัน เวลา รับซอง ปิดการรับซองและเปิดซองประกวดราคา(๔)สถานที่และระยะเวลา ในการขอรับหรือซื้อเอกสารการประกวดราคาและราคาของเอกสารข้อ๒๗ในกรณีที่การซื้อหรือการจ้างใดมีรายละเอียดที่มีความซับซ้อนหรือมีความจำเป็นโดยสภาพของการซื้อหรือการจ้างที่จะต้องมีการชี้แจงรายละเอียดหรือการชี้สถานที่ให้มหาวิทยาลัยกำหนด วัน เวลาและสถานที่ในการชี้แจงรายละเอียดหรือการชี้สถานที่ในประกาศประกวดราคาก่อนวันปิดการรับซองประกวดราคาหากมหาวิทยาลัยเห็นว่ามีความจำเป็นที่จะต้องกำหนดรายละเอียดเพิ่มเติมหรือมีการชี้สถานที่อันเป็นการแก้ไขคุณลักษณะเฉพาะที่เป็นสาระสำคัญซึ่งมิได้กำหนดไว้ในเอกสารประกวดราคาตั้งแต่ต้นให้มหาวิทยาลัยจัดทำเป็นเอกสารประกวดราคาเพิ่มเติม และให้ระบุวัน เวลาและสถานที่ในการชี้แจงรายละเอียดหรือการชี้สถานที่ไว้ด้วยและให้แจ้งเป็นหนังสือให้ผู้ที่ได้รับหรือได้ซื้อเอกสารประกวดราคาไปแล้วทุกรายทราบโดยไม่ชักช้าการดำเนินการตามวรรคสองหากจะเป็นเหตุให้ผู้เสนอราคาไม่สามารถยื่นซองประกวดราคาได้ทันตามกำหนดให้เลื่อนวัน เวลา รับซองและเปิดซองประกวดราคาตามความจำเป็นนั้นด้วยข้อ๒๘คณะกรรมการรับและเปิดซองประกวดราคา มีหน้าที่ดังนี้(๑)รับซองประกวดราคา และออกใบรับให้เป็นหลักฐาน(๒)ตรวจสอบหลักประกันซองร่วมกับเจ้าพนักงานการเงินหากไม่ถูกต้องให้หมายเหตุไว้ในใบรับ(๓)ทำบันทึกใบเสนอราคาทั้งหมดรวมทั้งเอกสารที่ได้ยื่นต่อคณะกรรมการพิจารณาผลการประกวดราคาในทันทีและในวันเดียวกัน(๔)เปิดซองประกวดราคาโดยเปิดเผยในวัน เวลา และสถานที่ที่ระบุ(๕)รับเอกสารที่ยื่นพร้อมซองประกวดราคา หากไม่ถูกต้องให้บันทึกไว้ข้อ๒๙ คณะกรรมการพิจารณาผลการประกวดราคามีหน้าที่ ดังนี้(๑)ตรวจสอบคุณสมบัติของผู้เสนอราคา ใบเสนอราคา และเอกสารต่าง ๆ ที่ผู้เสนอราคายื่นมา(๒)พิจารณาคัดเลือก สิ่งของ หรืองานจ้าง โดยคำนึงถึงคุณสมบัติคุณภาพของสิ่งของหรืองานจ้าง และประโยชน์ของทางมหาวิทยาลัยแล้วเสนอผู้ที่ได้รับการคัดเลือกในกรณีที่ไม่มีผู้เสนอราคารายใดเสนอราคาภายในวงเงินที่ได้รับอนุมัติคณะกรรมการพิจารณาผลการประกวดราคามีอำนาจดำเนินการตามข้อ ๒๔ โดยอนุโลมข้อ๓๐ ในกรณีที่ไม่มีผู้เสนอราคาหรือมีแต่ไม่ตรงกับเงื่อนไขตามที่ได้ประกาศหรือมีเหตุอันควรเชื่อได้ว่ามีการขัดขวางการแข่งขันราคาอย่างเป็นธรรมให้คณะกรรมการพิจารณาผลการประกวดราคา ตัดสิทธิผู้เสนอราคาหรืองานจ้างรายนั้นและเสนอให้อธิการบดี เพื่อดำเนินการซื้อหรือจ้างด้วยวิธีที่เห็นสมควรหมวด ๖วิธีพิเศษ ข้อ๓๑ การซื้อโดยวิธีพิเศษให้อธิการบดีแต่งตั้งคณะกรรมการจัดซื้อโดยวิธีพิเศษ เพื่อดำเนินการดังต่อไปนี้(๑)เป็นพัสดุที่ขายทอดตลาด(๒)เป็นพัสดุที่จะต้องซื้อเร่งด่วน หากล่าช้าอาจเสียหายต่อมหาวิทยาลัย(๓)เป็นพัสดุเพื่อใช้ในการปฏิบัติงานซึ่งเป็นความลับของทางมหาวิทยาลัย(๔)เป็นพัสดุที่มีความต้องการใช้เพิ่มขึ้นในสถานการณ์ที่จำเป็น หรือเร่งด่วนหรือเพื่อประโยชน์ของมหาวิทยาลัยและจำเป็นต้องซื้อเพิ่ม(๕)เป็นพัสดุที่จำเป็นต้องซื้อโดยตรงจากต่างประเทศหรือดำเนินการโดยผ่านองค์การระหว่างประเทศ(๖)เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะ เช่นวัสดุหรือครุภัณฑ์ทางวิทยาศาสตร์และเทคโนโลยี หรืออะไหล่ของครุภัณฑ์ สิ่งพิมพ์โปรแกรมคอมพิวเตอร์ (Software) เป็นต้น(๗)เป็นพัสดุที่เป็นที่ดินและหรือสิ่งก่อสร้างซึ่งจำเป็นจะต้องซื้อเฉพาะแห่ง(๘)เป็นพัสดุที่ได้ดำเนินการจัดซื้อหรือจัดจ้างโดยวิธีการอื่นแล้วไม่ได้ผลดีการซื้อพัสดุจากส่วนราชการให้ดำเนินการซื้อได้โดยไม่ต้องแต่งตั้งคณะกรรมการจัดซื้อโดยวิธีพิเศษแต่ต้องแต่งตั้งคณะกรรมการตรวจรับพัสดุหมวด ๗วิธีกรณีพิเศษ ข้อ๓๒การดำเนินการซื้อหรือการจ้างโดยวิธีกรณีพิเศษ ให้อธิการบดีสั่งซื้อหรือสั่งจ้างจากผู้ขายหรือผู้รับจ้างโดยตรงเว้นแต่การซื้อหรือการจ้างในวงเงินไม่เกิน ๓๐๐,๐๐๐ บาทให้หัวหน้าเจ้าหน้าที่พัสดุเป็นผู้จัดซื้อหรือจัดจ้างภายในวงเงินที่ได้รับการเห็นชอบได้หมวด ๘การจ้างที่ปรึกษาและการจ้างออกแบบและควบคุมอาคาร ส่วนที่ ๑การจ้างที่ปรึกษา ข้อ๓๓ การจ้างที่ปรึกษาให้ถือหลักการส่งเสริมที่ปรึกษาไทยเป็นหลักเว้นแต่สาขาบริการหรืองานที่ไม่อาจจ้างที่ปรึกษาไทยได้ ทั้งนี้ โดยอนุมัติจากอธิการบดีก่อนข้อ๓๔ การจ้างที่ปรึกษากระทำได้ ๒ วิธีคือ(๑)วิธีตกลง(๒)วิธีคัดเลือกข้อ๓๕ ให้เจ้าหน้าที่พัสดุทำรายงานเสนออธิการบดีเพื่อดำเนินการจ้างที่ปรึกษา โดยมีรายการ ดังต่อไปนี้(๑)เหตุผลและความจำเป็นที่ต้องจ้างที่ปรึกษา(๒)ขอบเขตของงานที่ต้องการจ้าง (Terms of reference)(๓)คุณสมบัติของที่ปรึกษาที่จะจ้าง(๔)วงเงินค่าจ้าง(๕)กำหนดระยะเวลาแล้วเสร็จของงาน(๖)วิธีจ้างที่ปรึกษาและเหตุผลที่จะจ้างโดยวิธีนั้น(๗)ข้อเสนออื่น ๆ (ถ้ามี)ข้อ๓๖ให้มีคณะกรรมการดำเนินการจ้างที่ปรึกษาตามข้อ ๓๔ ประกอบด้วย ประธานกรรมการ๑ คน และกรรมการอีกไม่เกิน ๔ คน โดยแต่งตั้งจากอธิการบดีหรือผู้ที่อธิการบดีมอบหมาย ทั้งนี้คณะกรรมการดังกล่าวจะต้องมีผู้เชี่ยวชาญในเรื่องที่จะดำเนินการจ้างที่ปรึกษาอย่างน้อย ๑ คนข้อ๓๗ การจ้างที่ปรึกษาโดยวิธีตกลงให้กระทำในกรณีที่มีหลักฐานแสดงความสามารถและผลงานของผู้ให้บริการว่าเป็นผู้ที่เชื่อถือได้และเป็นการจ้างอย่างใดอย่างหนึ่ง ดังต่อไปนี้(๑)เป็นการจ้างเพื่อทำงานต่อเนื่องจากงานที่ได้ทำไว้แล้ว(๒)เป็นการจ้างที่ต้องกระทำเร่งด่วน หากล่าช้าอาจเสียหายแก่มหาวิทยาลัย(๓)เป็นการจ้างในกรณีที่ทราบแน่ชัดว่าผู้เชี่ยวชาญในงานที่จะให้บริการตามที่ต้องการมีจำนวนจำกัดไม่เหมาะสมกับการดำเนินการด้วยการคัดเลือกข้อ๓๘คณะกรรมการดำเนินการจ้างด้วยวิธีตกลง มีหน้าที่ดังต่อไปนี้(๑)พิจารณาข้อเสนอด้านเทคนิคของที่ปรึกษา(๒)พิจารณาอัตราค่าจ้างและค่าใช้จ่ายอื่น ๆที่เกี่ยวเนื่องกับบริการที่จะจ้างและเจรจาต่อรอง(๓)พิจารณารายละเอียดที่จะกำหนดในสัญญา(๔)เสนอความเห็นและผลการพิจารณาต่ออธิการบดีโดยผ่านหัวหน้า เจ้าหน้าที่พัสดุข้อ๓๙ การจ้างที่ปรึกษา โดยวิธีคัดเลือกให้ดำเนินการในกรณีที่ที่ปรึกษาที่มีคุณสมบัติเหมาะสมที่จะทำงานให้เหลือน้อยรายและเชิญชวนให้ที่ปรึกษาที่ได้รับการคัดเลือกดังกล่าว ยื่นข้อเสนอเข้ารับงานนั้น ๆเพื่อพิจารณาคัดเลือกรายที่ดีที่สุดในกรณีที่มีเหตุอันสมควรและอธิการบดีเห็นชอบ ให้เชิญที่ปรึกษาที่มีคุณสมบัติเหมาะสมยื่นข้อเสนอเข้ารับงานโดยไม่ต้องทำการคัดเลือกให้เหลือน้อยรายก่อนก็ได้ข้อ๔๐ในการที่จะได้ข้อมูลเพื่อคัดเลือกที่ปรึกษาที่มีคุณสมบัติเหมาะสมมากรายที่สุดให้เจ้าหน้าที่พัสดุที่รับผิดชอบในการจ้างที่ปรึกษาดำเนินการขอรายชื่อผู้เชี่ยวชาญจากแหล่งข้อมูลทั้งของต่างประเทศและในประเทศให้ได้มากที่สุดการคัดเลือกที่ปรึกษาให้เหลือน้อยรายให้คณะกรรมการดำเนินการจ้างที่ปรึกษาโดยวิธีการคัดเลือกพิจารณาคัดเลือกที่ปรึกษาให้เหลืออย่างมากไม่เกิน๖ รายแล้วรายงานต่ออธิการบดีเพื่อขอให้ออกหนังสือเชิญชวนเพื่อให้ที่ปรึกษายื่นข้อเสนอข้อ๔๑ การออกหนังสือเชิญชวนเป็นที่ปรึกษาที่ได้คัดเลือกไว้น้อยรายเพื่อรับงานอาจกระทำได้โดยวิธีการยื่นข้อเสนอทางด้านเทคนิค และข้อเสนอด้านราคาพร้อมกันหรือวิธียื่นข้อเสนอทางด้านเทคนิคเพียงซองเดียวก็ได้ตามแต่จะเห็นสมควรข้อ๔๒คณะกรรมการดำเนินการจ้างที่ปรึกษาโดยวิธีคัดเลือก มีหน้าที่ดังต่อไปนี้(๑)กำหนดหลักเกณฑ์การพิจารณาคัดเลือก(๒)พิจารณาข้อเสนอด้านเทคนิคของที่ปรึกษาทุกรายและจัดลำดับไว้(๓)ในกรณีที่พิจารณาการยื่นซองข้อเสนอทางด้านเทคนิคเพียงซองเดียวให้เชิญที่ปรึกษาที่มีข้อเสนอทางด้านเทคนิคที่ดีที่สุดมายื่นข้อเสนอด้านราคาและเจรจาต่อรองให้ได้ราคาที่เหมาะสมต่อรองราคาโดยพิจารณาจากที่ปรึกษาที่มีข้อเสนอทางด้านเทคนิคที่ดีที่สุดก่อน(ในกรณีที่มีการยื่นซองข้อเสนอทางด้านเทคนิคแยกจากข้อเสนอด้านราคา) หากไม่ได้ผลจึงจะเจรจาผู้ที่อยู่ในลำดับรองต่อไปเพื่อให้ได้ราคาที่เหมาะสมแต่ถ้าไม่ได้ผลให้เสนออธิการบดียกเลิกการเจรจากับที่ปรึกษารายนั้นแล้วเปิดซองเสนอราคาของผู้ที่มีข้อเสนอทางด้านเทคนิคที่ดีที่สุดรายถัดไปหรือเชิญที่ปรึกษาที่มีข้อเสนอทางด้านเทคนิคที่ดีที่สุดรายถัดไปมายื่นข้อเสนอด้านราคาแล้วแต่กรณี และเจรจาต่อรองให้ได้ราคาที่เหมาะสม(๔)เมื่อได้ราคาที่เหมาะสม จึงพิจารณาเงื่อนไขอื่น ๆ ที่จะกำหนดในสัญญา(๕)เสนอรายงานผลการพิจารณาและความเห็นพร้อมด้วยเหตุผลต่ออธิการบดีโดยผ่านหัวหน้าเจ้าหน้าที่พัสดุข้อ๔๓อัตราค่าจ้างที่ปรึกษาให้เป็นไปตามความเหมาะสม ประหยัดและประสิทธิภาพของงานที่จะได้รับ โดยคำนึงถึงองค์ประกอบต่าง ๆ เช่นลักษณะของงานที่จะจ้างอัตราค่าจ้างของงานในลักษณะเดียวกันที่หน่วยงานอื่นหรือส่วนราชการอื่นเคยจ้างจำนวนคน - เดือน (man - months) เท่าที่จำเป็นดัชนีค่าครองชีพ เป็นต้นในกรณีที่มีการจ่ายเงินล่วงหน้าให้จ่ายได้ไม่เกินร้อยละ ๑๕ ของค่าจ้างตามสัญญาและที่ปรึกษาต้องจัดให้มีธนาคารใดธนาคารหนึ่งเป็นผู้ค้ำประกันเงินค่าจ้างที่ได้รับไปล่วงหน้านั้นและให้หน่วยงานผู้ว่าจ้างคืนหนังสือค้ำประกันดังกล่าวให้แก่ที่ปรึกษาเมื่อหน่วยงานนั้นได้หักเงินที่ได้จ่ายไปล่วงหน้าจากเงินค่าจ้างที่จ่ายตามผลงานแต่ละงวดครบถ้วนแล้วทั้งนี้ให้กำหนดเป็นเงื่อนไขไว้ในสัญญาด้วยการจ่ายค่าจ้างหน่วยงานของรัฐหรือรัฐวิสาหกิจ ให้จ่ายค่าจ้างล่วงหน้าได้ไม่เกินร้อยละ ๕๐ ของค่าจ้างตามสัญญาและไม่ต้องมีหลักประกันเงินล่วงหน้าที่รับไปก็ได้ข้อ๔๔การจ่ายเงินให้แก่ที่ปรึกษาเป็นงวด ให้มหาวิทยาลัยหรือหน่วยงานหักเงินประกันผลงานหรือให้ที่ปรึกษาใช้หนังสือค้ำประกันของธนาคารแทนการหักเงินประกันอย่างใดอย่างหนึ่งตามแต่จะเห็นสมควรส่วนที่ ๒การจ้างออกแบบและควบคุมงาน ข้อ๔๕ การจ้างออกแบบและควบคุมงานให้กระทำได้ ๔ วิธี คือ(๑)วิธีตกลง(๒)วิธีคัดเลือก(๓)วิธีคัดเลือกแบบจำกัดข้อกำหนด(๔)วิธีพิเศษข้อ๔๖ให้เจ้าหน้าที่พัสดุจัดทำรายงานเสนออธิการบดีตามรายการ ดังต่อไปนี้(๑)ขอบเขตวงงาน รวมทั้งรายละเอียดเท่าที่จำเป็น(๒)วงเงินงบประมาณค่าก่อสร้าง(๓)ประมาณการค่าจ้าง(๔)กำหนดเวลาแล้วเสร็จ(๕)ข้อเสนออื่น ๆ (ถ้ามี)เมื่อได้รับความเห็นชอบแล้วให้เจ้าหน้าที่พัสดุดำเนินการต่อไปข้อ๔๗การจ้างโดยวิธีตกลงให้กระทำได้ในวงเงินโครงการไม่เกิน ๒,๐๐๐,๐๐๐ บาท การจ้างโดยวิธีคัดเลือกให้กระทำในโครงการที่มีวงเงินเกิน๒,๐๐๐,๐๐๐ บาท แต่ไม่เกิน ๕,๐๐๐,๐๐๐ บาทการจ้างโดยวิธีคัดเลือกแบบจำกัดข้อกำหนดให้กระทำในโครงการที่มีวงเงินเกิน๕,๐๐๐,๐๐๐ บาทการจ้างโดยวิธีพิเศษให้กระทำได้ในกรณีจำเป็นเร่งด่วน หรือมีความจำเป็นหากล่าช้าไปจะเกิดความเสียหายแก่มหาวิทยาลัย หรือมีความจำเป็นต้องว่าจ้างนิติบุคคลหรือบุคคลเพื่อก่อสร้างสิ่งก่อสร้างที่มีลักษณะพิเศษการจ้างโดยประกวดแบบให้กระทำสำหรับการจ้างออกแบบอาคารที่มีลักษณะพิเศษเป็นที่เชิดชูคุณค่าทางศิลปกรรมหรือสถาปัตยกรรมของชาติหรืองานออกแบบอาคารที่มีโครงสร้างขนาดใหญ่ เช่น สนามกีฬา เป็นต้นข้อ๔๘ การจ้างด้วยวิธีตกลง ได้แก่การจ้างออกแบบและควบคุมงานที่มหาวิทยาลัยเลือกจ้างผู้ให้บริการรายหนึ่งรายใดที่เคยทราบหรือเห็นความสามารถแล้ว และเป็นผู้รับจ้างที่มีหลักฐานดี ทั้งนี้โดยคณะกรรมการดำเนินการจ้างด้วยวิธีตกลงพิจารณาเสนอแนะข้อ๔๙ให้อธิการบดีแต่งตั้งคณะกรรมการดำเนินการจ้างด้วยวิธีตกลงในการจ้างแต่ละครั้ง ให้คณะกรรมการมีหน้าที่พิจารณาข้อกำหนดของผู้ให้บริการซึ่งต้องดำเนินการและเสนอความเห็นต่ออธิการบดีโดยผ่านหัวหน้าเจ้าหน้าที่พัสดุข้อ๕๐ การจ้างโดยวิธีคัดเลือก ได้แก่การจ้างออกแบบและควบคุมงานโดยมหาวิทยาลัยว่าจ้างประกาศเชิญชวนการว่าจ้างและคณะกรรมการดำเนินการจ้างโดยวิธีคัดเลือกพิจารณาคัดเลือกผู้ให้บริการที่มีข้อกำหนดเหมาะสมที่สุดเพื่อดำเนินการว่าจ้างต่อไปข้อ๕๑ให้อธิการบดีแต่งตั้งคณะกรรมการรับซองเสนองานและคณะกรรมการจ้างโดยวิธีคัดเลือก เพื่อดำเนินการจ้างโดยวิธีคัดเลือกคณะกรรมการรับซองเสนองานให้ประกอบด้วย ประธานหนึ่งคน และกรรมการอื่นอีกไม่เกินสองคนคณะกรรมการจ้างโดยวิธีคัดเลือกประกอบด้วย ประธานหนึ่งคน และกรรมการอื่นอีกไม่เกินสี่คนและควรมีผู้ทรงคุณวุฒิหรือผู้ชำนาญในกิจการนั้นด้วยอย่างน้อยหนึ่งคนข้อ๕๒ คณะกรรมการรับซองเสนองานมีหน้าที่รับซองเสนองานจากผู้ให้บริการซึ่งยื่นภายในระยะเวลาที่กำหนดและนำซองดังกล่าวเสนอต่อคณะกรรมการจ้างโดยวิธีคัดเลือกโดยไม่เปิดผนึกข้อ๕๓ คณะกรรมการจ้างโดยวิธีคัดเลือกมีหน้าที่เปิดซองผู้ให้บริการที่เสนองานตามข้อ ๕๒ และพิจารณาผู้ให้บริการที่เหมาะสม โดยพิจารณาจากคุณวุฒิประวัติการทำงาน จำนวนสถาปนิก วิศวกร ที่ปฏิบัติงานและเมื่อพิจารณาผู้ที่เหมาะสมที่สุดแล้วจึงเสนอรายงานความเห็นต่ออธิการบดีโดยผ่านหัวหน้าเจ้าหน้าที่พัสดุข้อ๕๔การจ้างโดยวิธีคัดเลือกแบบจำกัดข้อกำหนด ได้แก่การจ้างออกแบบและควบคุมงานที่มหาวิทยาลัยประกาศเชิญชวนการว่าจ้างและคณะกรรมการดำเนินการจ้างโดยวิธีคัดเลือกแบบจำกัดข้อกำหนดพิจารณาคัดเลือกผู้ให้บริการที่เป็นนิติบุคคล โดยคำนึงถึงฐานะทางนิติบุคคล คุณวุฒิและประวัติการทำงาน จำนวนสถาปนิก วิศวกรหลักฐานการแสดงผลงานที่ได้เคยปฏิบัติมาแล้ว ตลอดจนแนวคิดในการออกแบบเพื่อดำเนินการจ้างต่อไปข้อ๕๕ให้อธิการบดีแต่งตั้งคณะกรรมการรับซองเสนองานและคณะกรรมการจ้างโดยวิธีคัดเลือกแบบจำกัดข้อกำหนด เพื่อดำเนินการตามข้อ ๕๔ ให้นำความในข้อ ๕๑วรรคสองและวรรคสามมาใช้บังคับกับการแต่งตั้งคณะกรรมการโดยอนุโลมข้อ๕๖ให้คณะกรรมการรับซองเสนองานมีหน้าที่รับซองเสนองานจากผู้ให้บริการภายในเวลาที่กำหนดและนำส่งให้แก่คณะกรรมการจ้างโดยวิธีคัดเลือกแบบจำกัดข้อกำหนดข้อ๕๗ให้คณะกรรมการจ้างโดยวิธีคัดเลือกแบบจำกัดข้อกำหนดเปิดซองซึ่งได้รับตามข้อ๕๖ และพิจารณาข้อกำหนด และคัดเลือกผู้ให้บริการที่มีข้อกำหนดที่เหมาะสมไว้เป็นจำนวนไม่น้อยกว่า๒ ราย และแจ้งวิธีการเสนองาน ตามความประสงค์ของผู้ว่าจ้างแก่ผู้เสนองานและอาจพิจารณากำหนดให้ผู้ให้บริการเสนอแบบร่างของงานก็ได้การพิจารณาคัดเลือกข้อเสนอของงานให้คำนึงถึงแผนปฏิบัติงาน ความเหมาะสมทางด้านประโยชน์ใช้สอยตลอดจนสายงานและความเหมาะสมทางด้านสถาปัตยกรรมและลงลายมือชื่อไว้ในใบเสนองานเพื่อเป็นหลักฐานเมื่อคัดเลือกผู้เสนองานรายใดซึ่งเป็นผู้เหมาะสมที่สุดแล้วให้รายงานพร้อมทั้งความเห็นและเหตุผลประกอบต่ออธิการบดีโดยผ่านหัวหน้าเจ้าหน้าที่พัสดุพร้อมด้วยหลักฐานข้อ๕๘มหาวิทยาลัยมีสิทธิบอกเลิกการคัดเลือกผู้รับจ้างได้ในกรณีที่มีผู้เสนองานเพียงรายเดียวหรือผู้รับจ้างเสนองานไม่ถูกต้องตามวัตถุประสงค์ของโครงการหรือมีการขัดขวางการแข่งขันกันอย่างเป็นธรรมข้อ๕๙ให้แจ้งผลการตัดสินคัดเลือกและนัดหมายให้ทำสัญญาแก่ผู้ที่ได้รับการคัดเลือกโดยเร็วข้อ๖๐ การประกาศเชิญชวนการว่าจ้างให้เจ้าหน้าที่พัสดุกระทำโดยเปิดเผยทางสื่อสารมวลชนหรือสมาคมวิชาชีพที่เกี่ยวข้องเพื่อให้ผู้ให้บริการสามารถทราบข้อมูลได้มากที่สุดเท่าที่จะมากได้หมวด ๙การริบหลักประกันและการจ่ายเงินล่วงหน้า ข้อ๖๑ มหาวิทยาลัยมีสิทธิริบหลักประกันหรือใช้สิทธิเรียกร้องเอาจากผู้ค้ำประกันผลงานของผู้รับจ้างในกรณีต่อไปนี้(๑)ผู้รับจ้างหลีกเลี่ยงการทำสัญญาในระยะเวลาที่กำหนด(๒)มหาวิทยาลัยไม่สามารถส่งใบแจ้งให้มาทำสัญญาได้เพราะ(ก)ผู้รับจ้างเลิกหรือหยุดกิจการ(ข)บุคคลนั้นถูกระงับใบอนุญาตประกอบวิชาชีพสถาปัตยกรรมหรือวิศวกรรม(๓)ผู้รับจ้างผิดสัญญา และผู้ว่าจ้างได้บอกเลิกสัญญากับผู้รับจ้างแล้วข้อ๖๒ การจ่ายเงินล่วงหน้าหรือค่าจ้างล่วงหน้า ให้แก่ผู้ขายหรือผู้รับจ้าง จะกระทำได้ในกรณีจำเป็นหรือเป็นธรรมเนียมปกติทางการค้า ทั้งนี้โดยได้รับอนุมัติจากอธิการดีการจ่ายเงินให้แก่ผู้ขายหรือผู้รับจ้างตามแบบธรรมเนียมการค้าระหว่างประเทศโดยเปิดเลตเตอร์ออฟเครดิต (LC)หรือโดยวิธีใช้ดร๊าฟ กรณีที่วงเงินไม่เกิน ๑๐๐,๐๐๐ บาทให้กระทำได้โดยไม่ถือว่าเป็นการจ่ายเงินล่วงหน้าข้อ๖๓การจ่ายเงินล่วงหน้าสำหรับการซื้อหรือการจ้างโดยวิธีสอบราคาหรือประกวดราคาหรือวิธีพิเศษผู้ขายหรือผู้รับจ้างต้องจัดให้ธนาคารแห่งใดแห่งหนึ่งค้ำประกันสำหรับงานที่ได้รับเงินล่วงหน้าไปนั้นหมวด ๑๐การตรวจรับพัสดุและการตรวจการจ้างและการควบคุมงาน ข้อ๖๔ คณะกรรมการตรวจรับพัสดุมีหน้าที่ดังนี้(๑)ตรวจรับพัสดุ ณ สถานที่ผู้ขายหรือผู้รับจ้างส่งมอบภายในเวลา ๗วันหรือตามที่ระบุไว้ในสัญญาหรือข้อตกลง(๒)ตรวจรับพัสดุให้ถูกต้องตามหลักฐานที่ตกลงกันไว้และในกรณีที่มีความจำเป็นต้องตรวจสอบในทางเทคนิคหรือในทางวิทยาศาสตร์จะเชิญผู้ชำนาญการหรือผู้ทรงคุณวุฒิมาให้คำปรึกษาหรือส่งพัสดุนั้นไปทดลองหรือตรวจสอบณ สถานที่ของผู้ชำนาญการหรือของผู้ทรงคุณวุฒินั้น ๆ ก็ได้ในกรณีจำเป็นที่ไม่สามารถตรวจนับเป็นจำนวนหน่วยทั้งหมดได้ให้ตรวจรับตามหลักวิชาการสถิติ (วิธีการสุ่มตรวจ)(๓)ให้ตรวจรับพัสดุในวันส่งมอบ และดำเนินการให้แล้วเสร็จโดยเร็ว(๔)ในกรณีที่คณะกรรมการตรวจรับพัสดุเห็นว่าพัสดุที่ส่งมอบครบถ้วนถูกต้องตามสัญญาหรือข้อตกลงให้คณะกรรมการตรวจรับพัสดุทำใบตรวจรับมอบให้ผู้ขายหรือผู้รับจ้างแล้วดำเนินการเพื่อขอเบิกจ่ายเงินต่ออธิการบดีต่อไปในกรณีที่คณะกรรมการตรวจรับพัสดุเห็นว่าการส่งมอบพัสดุมีรายละเอียดไม่เป็นไปตามข้อกำหนดในสัญญาหรือข้อตกลงให้รายงานต่ออธิการบดีโดยผ่านหัวหน้าเจ้าหน้าที่พัสดุเพื่อทราบและพิจารณาสั่งการต่อไป(๕)ในกรณีที่คณะกรรมการตรวจรับพัสดุเห็นว่าพัสดุที่ส่งมอบมีเงื่อนไขถูกต้องตามสัญญาหรือข้อตกลงแต่ไม่ครบจำนวน หรือส่งมอบครบถ้วนแต่ไม่ถูกต้องทั้งหมดถ้าในสัญญาหรือข้อตกลงมิได้กำหนดไว้เป็นอย่างอื่นให้ตรวจรับเฉพาะส่วนที่ถูกต้องและให้ดำเนินการตามข้อ (๔) ภายใน ๓ วันทำการนับแต่วันตรวจพบ(๖)การตรวจรับพัสดุที่ประกอบกันเป็นชุดหรือหน่วยถ้าขาดอย่างใดอย่างหนึ่งแล้วจะไม่สามารถใช้การได้โดยสมบูรณ์ ให้ถือว่าผู้ขายหรือผู้รับจ้างยังไม่ได้ส่งมอบพัสดุนั้นและให้รายงานอธิการบดีเพื่อให้แจ้งแก่ผู้ขายหรือผู้รับจ้างทราบภายใน ๓ วันทำการนับแต่วันที่ตรวจพบ(๗)ในกรณีที่คณะกรรมการตรวจรับพัสดุ บางคนไม่ยอมรับพัสดุให้ทำความเห็นแย้งไว้ในรายงาน และเมื่ออธิการบดีสั่งให้รับพัสดุนั้นไว้ให้ดำเนินการตาม (๔) หรือ (๕) แล้วแต่กรณีข้อ๖๕ คณะกรรมการตรวจการจ้าง มีหน้าที่ดังนี้(๑)ตรวจสอบรายงานการปฏิบัติงานของผู้รับจ้าง และเหตุการณ์แวดล้อมที่ผู้ควบคุมงานรายงานโดยตรวจสอบกับแบบรูปรายการละเอียด และข้อกำหนดในสัญญาทุกสัปดาห์รวมทั้งรับทราบหรือพิจารณาการสั่งหยุดงานหรือพักงานของผู้ควบคุมงานแล้วรายงานอธิการบดีเพื่อพิจารณาสั่งการต่อไป(๒)การดำเนินการตาม (๑) หากมีกรณีที่สงสัยหรือมีกรณีที่เห็นว่าตามหลักวิชาการช่างไม่น่าจะเป็นไปได้ให้ออกตรวจงานจ้าง ณ สถานที่ที่กำหนดไว้ในสัญญา หรือที่ตกลงให้ทำงานจ้างนั้น ๆโดยให้มีอำนาจสั่งเปลี่ยนแปลงแก้ไข เพิ่มเติม หรือตัดทอนงานจ้างตามที่เห็นสมควรและตามหลักวิชาการช่างเพื่อให้เป็นไปตามแบบรูปรายการละเอียดและข้อกำหนดในสัญญา(๓)ให้ตรวจรับการจ้างภายใน ๓ วันนับแต่วันส่งมอบงานและให้ดำเนินการตรวจรับให้เสร็จสิ้นโดยเร็ว(๔)เมื่อคณะกรรมการตรวจการจ้างเห็นว่าเป็นการถูกต้องครบถ้วนให้ถือว่าผู้รับจ้างได้ส่งมอบงานครบถ้วนในวันที่ส่งมอบ และให้ทำหลักฐานการตรวจรับแล้วดำเนินการเสนอรายงานการตรวจรับต่ออธิการบดีเพื่อดำเนินการเบิกจ่ายต่อไป(๕)ในกรณีที่กรรมการบางคนไม่ยอมรับงานให้ทำความเห็นแย้งและเหตุผลพร้อมกับรายงานการตรวจรับ หากอธิการบดีสั่งให้รับงานจึงดำเนินการตาม (๔)ข้อ๖๖ ผู้ควบคุมงานมีหน้าที่ ดังนี้(๑)ตรวจและควบคุมงาน ณ สถานที่ที่กำหนดไว้ในสัญญาหรือข้อตกลงให้ทำงานจ้างนั้นทุกวันเพื่อให้เป็นไปตามแบบรูปรายการละเอียด และข้อกำหนดในสัญญาหรือข้อตกลงทุกประการ และมีสิทธิสั่งเปลี่ยนแปลงแก้ไข เพิ่มเติม หรือตัดทอนตามที่เห็นสมควรได้เพื่อให้เป็นไปตามแบบรูปรายการละเอียด และข้อกำหนดในสัญญา ในกรณีที่ผู้รับจ้างไม่ยอมปฏิบัติตามคำสั่งให้มีสิทธิสั่งหยุดงานไว้ทั้งหมดหรือแต่บางส่วนและรายงานต่อคณะกรรมการตรวจการจ้างทันที(๒)ในกรณีที่ปรากฏว่าแบบรูปรายการละเอียดหรือข้อกำหนดในสัญญามีข้อความขัดกันหรือเป็นที่คาดหมายว่าถึงแม้จะเป็นไปตามแบบรูปรายการละเอียด หรือข้อกำหนดในสัญญาแต่เมื่อสำเร็จแล้วจะไม่มั่นคงแข็งแรง หรือไม่เป็นไปตามหลักวิชาการช่างที่ดีหรือไม่ปลอดภัย ให้สั่งพักงานไว้ก่อน แล้วรายงานคณะกรรมการตรวจงานจ้างโดยเร็ว(๓)ให้บันทึกการตรวจการจ้างทุกวัน และรายงานต่อคณะกรรมการตรวจการจ้างทุกสัปดาห์ให้รายงานผลการปฏิบัติงานของการจ้างตามกำหนดเวลาในสัญญาว่าเป็นไปตามสัญญาหรือข้อกำหนดหรือไม่ให้คณะกรรมการตรวจการจ้างทราบ ภายใน ๓ วันทำการนับแต่ในวันครบกำหนดตามงวดงานในสัญญา(๔)การบันทึกการปฏิบัติงานให้ระบุรายละเอียดขั้นตอนการปฏิบัติงาน และวัสดุที่ใช้ด้วยข้อ๖๗ อธิการบดีแต่งตั้งคณะกรรมการตรวจรับพัสดุหรือคณะกรรมการตรวจการจ้างและการควบคุมงาน เพื่อตรวจรับพัสดุหรืองานก่อสร้างตามสัญญาที่ได้ตกลงให้คณะกรรมการตามวรรคแรกประกอบด้วยประธานหนึ่งคน และกรรมการอื่นไม่เกินสี่คน และควรต้องมีผู้ทรงคุณวุฒิหรือผู้เชี่ยวชาญในเรื่องพัสดุหรืองานจ้างเป็นกรรมการด้วยอย่างน้อยหนึ่งคนเมื่อตรวจสอบแล้วเห็นว่าถูกต้องให้ทำหลักฐานการตรวจรับมอบให้ผู้รับจ้างและจัดทำรายงานต่ออธิการบดีเพื่อเบิกจ่ายต่อไปข้อ๖๘ค่าจ้างออกแบบหรือควบคุมงานก่อสร้างให้จ่ายได้ ไม่เกินร้อยละ ๒ของงบประมาณก่อสร้างของโครงการ แต่ถ้ามีเหตุจำเป็นและสมควรที่จะต้องจ่ายมากกว่านั้นจะสามารถดำเนินการได้ต่อเมื่อได้รับอนุมัติจากอธิการบดีแต่ ทั้งนี้ ต้องไม่เกินร้อยละ ๑๐ของงบประมาณการก่อสร้างของโครงการค่าจ้างออกแบบหรือควบคุมงานตามวรรคแรกไม่รวมถึงค่าสำรวจ และค่าวิเคราะห์ดินฐานรากหมวด ๑๑การจัดทำเอง ข้อ๖๙ การจัดทำเอง ได้แก่การจัดทำพัสดุขึ้นใหม่ หรือเสริมสร้างปรับปรุงพัสดุ หรือซ่อมแซมบำรุงรักษาพัสดุโดยมีเจ้าหน้าที่พัสดุจัดทำรายงานเสนอผู้บังคับบัญชาตามลำดับชั้นจนถึงผู้มีอำนาจอนุมัติโดยจะต้องแสดงรายการเพื่อประกอบการพิจารณาอนุมัติตามแบบที่มหาวิทยาลัยกำหนดเมื่อได้รับอนุมัติแล้วจึงให้ดำเนินการจัดทำเองตามหลักเกณฑ์และวิธีการที่มหาวิทยาลัยกำหนดการอนุมัติให้จัดทำเองครั้งหนึ่งภายในวงเงินไม่เกิน๕,๐๐๐,๐๐๐ บาท ให้เป็นอำนาจของอธิการบดีหากวงเงินอนุมัติการจัดทำเองครึ่งหนึ่งเกินวงเงินอนุมัติของอธิการบดีให้ขออนุมัติจากสภามหาวิทยาลัยข้อ๗๐ในการจัดทำเองให้มหาวิทยาลัยแต่งตั้งผู้ควบคุมรับผิดชอบในการจัดทำเองนั้นและแต่งตั้งคณะกรรมการตรวจการปฏิบัติงานโดยมีคุณสมบัติและหน้าที่เช่นเดียวกันกับคณะกรรมการตรวจการจ้างเว้นแต่มหาวิทยาลัยได้กำหนดให้มีผู้รับผิดชอบโดยเฉพาะอยู่แล้วหมวด ๑๒การเช่าสังหาริมทรัพย์และอสังหาริมทรัพย์ ข้อ๗๑การเช่าสังหาริมทรัพย์ให้ดำเนินการได้ตามความเหมาะสมและจำเป็นโดยให้นำข้อกำหนดเกี่ยวกับการซื้อหรือการจ้างมาใช้โดยอนุโลมข้อ๗๒ การเช่าอสังหาริมทรัพย์ให้ดำเนินการโดยตกลงราคา และให้กระทำได้ในกรณี ดังต่อไปนี้(๑)เช่าที่ดินเพื่อใช้ประโยชน์ในมหาวิทยาลัย(๒)เช่าสถานที่เพื่อใช้เป็นที่ทำการในกรณีที่ไม่มีสถานที่ของมหาวิทยาลัยหรือมีแต่ไม่เพียงพอและถ้าสถานที่เช่านั้นกว้างขวางพอ จะใช้เป็นที่พักบุคลากรของมหาวิทยาลัยก็ได้(๓)เช่าสถานที่เพื่อใช้เป็นที่พักสำหรับผู้มีสิทธิเบิกค่าเช่าที่พักตามระเบียบของมหาวิทยาลัยในกรณีที่ต้องปฏิบัติงานต่างจังหวัด(๔)เช่าสถานที่เพื่อใช้เป็นที่เก็บพัสดุของมหาวิทยาลัยในกรณีไม่มีสถานที่เก็บการเช่าอสังหาริมทรัพย์ให้เป็นอำนาจอธิการบดีพิจารณาอนุมัติข้อ๗๓ก่อนดำเนินการเช่าให้เจ้าหน้าที่พัสดุทำรายงานเสนออธิการบดีตามรายละเอียดดังต่อไปนี้(๑)เหตุผลและความจำเป็นที่จะต้องเช่า(๒)ราคาค่าเช่าที่ผู้ให้เช่าเสนอรายละเอียดของอสังหาริมทรัพย์ที่จะเช่า เช่นสภาพของสถานที่ บริเวณที่ต้องการใช้พร้อมทั้งถ่ายภาพ (ถ้ามี)และราคาที่ที่นั้นเคยให้เช่า เป็นต้น(๓)อัตราค่าเช่าของอสังหาริมทรัพย์ ซึ่งมีขนาดและสภาพใกล้เคียงกับสถานที่ที่จะเช่า(ถ้ามี)หมวด ๑๓การเช่าซื้อ ข้อ๗๔การเช่าซื้อให้ดำเนินการได้ตามความเหมาะสมและจำเป็นโดยให้นำข้อกำหนดรายการเกี่ยวกับการซื้อมาใช้โดยอนุโลมข้อ๗๕ก่อนดำเนินการเช่าซื้อให้เจ้าหน้าที่พัสดุ ทำรายงานเสนออธิการบดีตามรายการดังต่อไปนี้(๑)เหตุผลและความจำเป็นที่จะต้องเช่าซื้อ(๒)คุณสมบัติเฉพาะของพัสดุที่จะเช่าซื้อ(๓)ราคาในท้องตลาดในขณะนั้นที่สืบทราบหรือประมาณราคาได้หรือราคาที่เคยเช่าซื้อครั้งหลังสิ้นสุดภายในระยะเวลา๒ ปีงบประมาณ และราคาพัสดุที่จะเช่าซื้อ รวมทั้งจำนวนเงินที่จะต้องจ่ายในแต่ละคราว(ถ้ามี)(๔)รายละเอียดคำมั่นของผู้ให้เช่าซื้อที่จะขายพัสดุที่ให้เช่าซื้อ(๕)วงเงินที่จะเช่าซื้อให้ระบุวงเงินที่จะเช่าซื้อในครั้งนั้นทั้งหมด(๖)กำหนดเวลาที่ต้องการใช้พัสดุนั้น และระยะเวลาการเช่าซื้อรวมทั้งระยะเวลาที่ต้องจ่ายเงินในแต่ละคราว(๗)วิธีที่จะเช่าซื้อ และเหตุผลที่ต้องเช่าซื้อโดยวิธีนั้น ๆ(๘)ข้อเสนอแนะอื่น ๆ (ถ้ามี)หมวด ๑๔การประกัน ข้อ๗๖ การประกันให้ดำเนินการได้ตามความเหมาะสมและจำเป็นโดยให้เชิญผู้ที่มีอาชีพทำประกันโดยตรงมาตกลงราคาทั้งนี้ให้คำนึงถึงประโยชน์ของมหาวิทยาลัยเป็นสำคัญโดยให้เจ้าหน้าที่พัสดุทำรายงานเสนออธิการบดีตามรายการ ดังต่อไปนี้(๑)เหตุผลและความจำเป็นที่จะต้องประกัน(๒)เงื่อนไขในการประกันและระยะเวลาในการประกัน(๓)รายละเอียดของทรัพย์สินหรือบุคคลที่เอาประกันของมหาวิทยาลัยหมวด ๑๕การควบคุมพัสดุ ข้อ๗๗ให้เจ้าหน้าที่พัสดุของแต่ละหน่วยงานจัดทำทะเบียนและบัญชีพัสดุไว้เป็นหลักฐานตามแบบที่มหาวิทยาลัยกำหนดการรับจ่ายพัสดุให้กระทำโดยละเอียดรอบคอบและทำหลักฐานการเบิกจ่ายไว้ในทะเบียนทุกครั้งการเก็บรักษาพัสดุต้องกระทำอย่างเป็นระเบียบเรียบร้อยปลอดภัย และให้ถูกต้องตามบัญชีหรือทะเบียนการลงรายการพัสดุประเภทอาหารสด จะลงรายการอาหารสดทุกชนิดในบัญชีเดียวกันก็ได้ข้อ๗๘ ก่อนสิ้นเดือนกันยายนของทุกปีให้อธิการบดีแต่งตั้งเจ้าหน้าที่ในหน่วยงานซึ่งไม่ใช่เจ้าหน้าที่พัสดุคนหนึ่งหรือหลายคนเพื่อตรวจสอบการรับจ่ายพัสดุงวดตั้งแต่เดือนตุลาคมปีก่อนถึงกันยายนปีปัจจุบันและตรวจนับครุภัณฑ์และพัสดุประเภทที่คงเหลืออยู่เพียงวันสิ้นงวดนั้นเจ้าหน้าที่ที่ได้รับการแต่งตั้งตามวรรคแรกมีหน้าที่ตรวจสอบการรับจ่ายพัสดุและตรวจนับครุภัณฑ์และพัสดุคงเหลือตั้งแต่ต้นเดือนตุลาคมเป็นต้นไป และให้ตรวจสอบในเรื่องความถูกต้องของการรับจ่ายพัสดุครุภัณฑ์และพัสดุที่คงเหลืออยู่มีตัวอยู่หรือไม่มีครุภัณฑ์และพัสดุที่ชำรุดเสื่อมคุณภาพหรือสูญหายไปหรือไม่ เพียงใด หรือครุภัณฑ์และพัสดุที่ไม่จำเป็นต้องใช้เพื่อประโยชน์ของมหาวิทยาลัยอีกต่อไปแล้วให้เสนอรายงานต่ออธิการบดีภายใน ๓๐ วันทำการนับแต่วันที่ดำเนินการตรวจสอบพัสดุนั้นเมื่ออธิการบดีได้รับรายงานตามวรรคสองแล้วให้ส่งสำเนารายงานไปยังผู้ตรวจสอบภายในของมหาวิทยาลัย ๑ ชุด และส่งสำเนารายงานไปยังสำนักงานตรวจเงินแผ่นดิน๑ ชุดข้อ๗๙ถ้ามีเหตุอันควรเชื่อว่าครุภัณฑ์และพัสดุที่ชำรุดเสียหายหรือเสื่อมคุณภาพตามที่ได้รับรายงานในข้อ ๗๘เกิดจากการกระทำของบุคคลใดบุคคลหนึ่งให้อธิการบดีแต่งตั้งคณะกรรมการสอบสวนเพื่อหาผู้รับผิดชอบทางแพ่งให้คณะกรรมการดังกล่าวตามวรรคแรกดำเนินการสอบสวนและเสนอผลการสอบสวนภายในเวลา ๖๐ วันทำการนับแต่วันที่ได้รับแต่งตั้งแต่อาจขยายเวลาออกได้ตามที่จำเป็นโดยอนุมัติจากอธิการบดีหมวด ๑๖การจำหน่าย ข้อ๘๐ ในกรณีที่เจ้าหน้าที่ตามข้อ ๗๘ได้ตรวจสอบพัสดุแล้วมีรายงานเกี่ยวกับพัสดุที่หมดความจำเป็นหรือหากใช้ในมหาวิทยาลัยจะสิ้นเปลืองค่าใช้จ่ายมากอธิการบดีมีอำนาจสั่งให้ดำเนินการอย่างใดอย่างหนึ่ง ดังนี้(๑)ขาย(๒)แลกเปลี่ยน(๓)โอนให้แก่หน่วยราชการหรือองค์การสาธารณกุศล(๔)แปรสภาพหรือทำลายการดำเนินการตาม(๑) และ (๒) ให้กระทำให้เสร็จสิ้นภายใน ๖๐ วันทำการ นับแต่วันได้รับคำสั่งเงินที่ได้จากการขายหรือแลกเปลี่ยนให้เป็นรายได้ของมหาวิทยาลัยข้อ๘๑ในกรณีที่พัสดุสูญหายและได้มีการสอบสวนแล้ว แต่ไม่ปรากฏตัวผู้รับผิดหรือมีตัวผู้รับผิดแต่ไม่อาจชดใช้ได้ หรือเป็นพัสดุตามข้อ ๘๐แต่ยังไม่สมควรจำหน่าย ให้อธิการบดีสั่งให้จำหน่ายพัสดุเป็นสูญในกรณีที่พัสดุมีราคาไม่เกิน ๑,๐๐๐,๐๐๐ บาทในกรณีที่พัสดุมีราคารวมกันเกินหนึ่งล้านบาทให้สภามหาวิทยาลัยเป็นผู้อนุมัติข้อ๘๒ เมื่อจำหน่ายพัสดุแล้วให้เจ้าหน้าที่พัสดุลงจ่ายพัสดุนั้นออกจากบัญชีหรือทะเบียนทันทีแล้วแจ้งให้อธิการบดี และผู้ตรวจสอบภายในของมหาวิทยาลัยทราบ ภายใน ๓๐ วันนับแต่วันลงจ่ายพัสดุนั้นสำหรับพัสดุที่ต้องจดทะเบียนตามกฎหมายให้แจ้งนายทะเบียนภายในเวลาที่กฎหมายกำหนดด้วยหมวด ๑๗โทษทางวินัยของเจ้าหน้าที่ ข้อ๘๓ ผู้มีอำนาจหรือหน้าที่ดำเนินการตามระเบียบนี้กระทำหรือละเว้นกระทำการตามระเบียบโดยปราศจากอำนาจ หรือนอกอำนาจหน้าที่หรือยอมให้ผู้อื่นกระทำหรือละเว้นกระทำการทำให้มหาวิทยาลัยเสียหายรวมทั้งการมีพฤติกรรมที่เอื้ออำนวยต่อผู้ที่เข้าเสนอราคาหรือเสนองานให้มีการขัดขวางการแข่งขันราคาอย่างเป็นธรรม ถ้าได้กระทำการโดยจงใจหรือประมาทเลินเล่อ หรือโดยทุจริตหรือไม่สุจริตให้ถือว่าบุคคลดังกล่าวกระทำผิดวินัยตามกฎหมายว่าด้วยระเบียบข้าราชการพลเรือนในสถาบันอุดมศึกษาเรื่องวินัยและการรักษาวินัยระเบียบกระทรวงการคลังว่าด้วยลูกจ้างประจำของส่วนราชการ เรื่องวินัยและการรักษาวินัยระเบียบสำนักนายกรัฐมนตรี ว่าด้วยพนักงานราชการ เรื่องวินัยและการรักษาวินัยหรือกฎหมายอื่นที่เกี่ยวข้องและต้องรับโทษทางวินัยตามกฎหมายว่าด้วยระเบียบข้าราชการพลเรือนในสถาบันอุดมศึกษาระเบียบสำนักนายกรัฐมนตรีว่าด้วยพนักงานราชการ ระเบียบสภามหาวิทยาลัยราชภัฏสวนสุนันทาว่าด้วยพนักงานมหาวิทยาลัย ระเบียบกระทรวงการคลังว่าด้วยลูกจ้างประจำของส่วนราชการระเบียบสำนักนายกรัฐมนตรีว่าด้วยการพัสดุและกฎหมายเกี่ยวกับวินัยอื่น ๆที่ทางราชการกำหนด แล้วแต่กรณีทั้งนี้ไม่ตัดสิทธิของมหาวิทยาลัยที่จะดำเนินคดีแก่ผู้นั้นในทางละเมิดหรือทางอาญาตามกฎหมายหรือการสั่งลงโทษทางปกครอง ตามกฎหมายว่าด้วยวินัยทางงบประมาณและการคลังหมวด ๑๘กรณีอื่น ๆ ข้อ๘๔ การลงโทษผู้ทิ้งงาน การควบคุมการจำหน่ายพัสดุ และการปฏิบัติเกี่ยวกับการพัสดุอื่นใด ให้นำหลักเกณฑ์และวิธีการตามระเบียบพัสดุของราชการมาใช้บังคับโดยนุโลมบทเฉพาะกาล ข้อ๘๕ การใดที่อยู่ระหว่างดำเนินการและยังไม่เสร็จในวันที่ระเบียบฉบับนี้ใช้บังคับให้ดำเนินการต่อไปตามระเบียบที่ใช้บังคับอยู่เดิมจนกว่าจะดำเนินการแล้วเสร็จหรือจนกว่าจะสามารถดำเนินการตามระเบียบฉบับนี้ได้ประกาศ ณ วันที่ ๒๕มีนาคม พ.ศ. ๒๕๕๒กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๗ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๖/ตอนพิเศษ ๙๔ ง/หน้า ๓/๒ กรกฎาคม ๒๕๕๒